പാഡല് ടെന്നിസ് ടൂര്ണമെന്റുമായി അജ്മാന് ടൂറിസം വകുപ്പ് എമിറേറ്റിലെ കായിക വിനോദ സഞ്ചാര മേഖലയെ ഉത്തേജിപ്പിക്കുന്നതിെന്റ ഭാഗമായി അജ്മാന് ടൂറിസം വികസന വകുപ്പ് പാഡല് ടെന്നീസ് ടൂര്ണമെന്റ് ആരംഭിക്കുന്നു. അജ്മാന് ടൂറിസം വികസന വകുപ്പ് ചെയര്മാന് ശൈഖ് അബ്ദുല് അസീസ് ബിന് ഹുമൈദ് അല് നുഐമിയുടെ രക്ഷാകര്തൃത്വത്തില് സെപ്റ്റംബര് 29 വരെയാണ് ഇത് അരങ്ങേറുക. വിവിധ വിഭാഗങ്ങളില് വിജയികള്ക്ക് സ്വര്ണ്ണം, വെങ്കലം എന്നീ സമ്മാനങ്ങള് നല്കുന്ന മത്സരയിനം വടക്കന് എമിറേറ്റുകളില് ആദ്യമായാണ്.ഓരോ വിഭാഗത്തിലെയും വിജയികള്ക്കും സമ്മാനത്തുകക്ക് പുറമേ പ്രകടന മികവിെന്റ അടിസ്ഥാനത്തില് ഓരോ പങ്കാളിക്കും സംഘാടകര് പ്ലെയര് റേറ്റിങും നല്കും യു.എ.ഇ പാഡല് അസോസിയേഷന് വെബ്സൈറ്റായ www.uaepa.ae വഴി ടൂര്ണമെന്റിനുള്ള രജിസ്ട്രേഷന് പുരുഷന്മാര്ക്കായി ആരംഭിച്ചുകഴിഞ്ഞു. സ്വദേശികളും താമസക്കാരുമായ അമേച്വര്മാരും പ്രൊഫഷനല് അത്ലറ്റുകളും ഉള്പ്പെടെ 600 ലേറെ കളിക്കാര് ടൂര്ണമെന്റിലെത്തുമെന്നാണ് സംഘാടകര് പ്രതീക്ഷിക്കുന്നത്. പങ്കെടുക്കാന് ആഗ്രഹിക്കുന്ന യു.എ.ഇയിലെ താമസക്കാര് ടൂര്ണമെന്റ് ആരംഭിക്കുന്നതിന് മൂന്ന് മാസം മുന്പ് മുതലുള്ള റെസിഡന്സി സര്ട്ടിഫിക്കറ്റ് സമര്പ്പിക്കണം. പാഡല് കോര്ണര്, പാഡല് സ്ക്വയര്, പാഡല് ഹൗസ് എന്നിവയുള്പ്പെടെ നിരവധി പാഡല് ടെന്നീസ് കോര്ട്ടുകളിലായിരിക്കും ടൂര്ണമെന്റ് നടക്കുക. ആരോഗ്യകരവും സന്തോഷകരമായ ജീവിതശൈലി സ്വീകരിക്കാന് ആളുകളെ പ്രോത്സാഹിപ്പിക്കാന് ലക്ഷ്യമിട്ടുള്ള ടൂര്ണമെന്റുകളെ പിന്തുണയ്ക്കുന്നതില് അജ്മാന് ടൂറിസം വികസന വകുപ്പും മറ്റ് സര്ക്കാര് സ്ഥാപനങ്ങളും വഹിക്കുന്ന പങ്കിനെ യു.എ.ഇ പാഡല് അസോസിയേഷന് പ്രസിഡന്റ് ശൈഖ് സയീദ് ബിന് മക്തൂം ബിന് ജുമാ അല് മക്തൂം അഭിനന്ദിച്ചു. അജ്മാന് മീഡിയ സിറ്റി ഫ്രീ സോണ്, സിയൂക്സ് പാഡല്, ആമിന ഹോസ്പിറ്റല് തുടങ്ങി നിരവധി സര്ക്കാര്, സ്വകാര്യ ഏജന്സികളുടെ സഹകരണത്തോടെയാണ് സംഘാടനം.